Diari Oficial de la Generalitat Valenciana


Sumari del DOGV 3746, del 10-05-2000 (2000/3185)

RESOLUCIÓ d'1 de març de 2000, del conseller d'Obres Públiques, Urbanisme i Transports, que fa referència a la sentència ferma de 29 de novembre de 1997, del Tribunal Superior de Justícia de la Comunitat Valenciana.
-----------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3746

Data del DOGV
:   10-05-2000

Secció del DOGV
:   IV. ADMINISTRACIÓ DE JUSTÍCIA - C) CITACIONS A COMPAREIXENÇA JUDICIAL I EXECUCIÓ DE SENTÈNCIES

Número del document
:   2000/3185


Organisme emissor
:   Conselleria d'Obres Públiques,Urbanisme i Transports

Tipus de document
:   Resolució

RESOLUCIÓ d'1 de març de 2000, del conseller d'Obres Públiques, Urbanisme i Transports, que fa referència a la sentència ferma de 29 de novembre de 1997, del Tribunal Superior de Justícia de la Comunitat Valenciana. [2000/X3185]
  
Vist per la Sala Contenciosa administrativa del Tribunal Superior de Justícia de la Comunitat Valenciana, secció primera, el recurs núm. 1/2191/94-p, promogut per Casva, SA, contra la Resolució de la Conselleria d'Obres Públiques, Urbanisme i Transports de 28 de juny de 1994, per la qual s'aprova el Pla General d'Ordenació Urbana de Benicàssim, ha sigut dictada la Sentència de 29 de novembre de 1997, la part dispositiva de la qual diu així:
  
«Decidim: que estimant com parcialment estimem el recurs contenciós administratiu formulat per l'entitat Casva, SA, contra els actes esmentats en l'encapçalament d'aquesta resolució, hem d'anul·lar, perquè són contraris al dret, els següents articles de les normes urbanístiques del Pla General impugnat: article 3.4, lletra b; article 3.6, lletra «g»; article 3.8; article 3.9.1r lletra «b», últim incís; i, article 3.10, (dos últims paràgrafs). Tot això sense fer expressa imposició de les costes causades».
  
Vista la Resolució de 13 d'abril de 1999, de la secció primera de la Sala Tercera Contenciosa Administrativa del Tribunal Suprem, dictada en el recurs de cassació núm. 977/1998, per la qual s'acorda:
  
«Declarar la inadmissió del recurs de cassació interposat per la representació processal de l'Ajuntament de Benicàssim contra la Sentència de 29 de novembre de 1997, dictada per la Sala Contenciosa Administrativa (secció primera) del Tribunal Superior de Justícia de la Comunitat Valenciana, en el recurs núm. 2.191/1994, resolució que es declara ferma; amb imposició de les costes processals ocasionades en aquest recurs a la part recurrent».
  
Per això, aquesta Conselleria d'Obres Públiques, Urbanisme i Transports, de conformitat amb el que estableixen els articles 103 i següents de la Llei Reguladora de la Jurisdicció Contenciosa Administrativa, disposa que es complesca en els seus propis termes l'expressada sentència ferma de 29 de novembre de 1997, del Tribunal Superior de Justícia de la Comunitat Valenciana.
  
València, 1 de març de 2000.- El conseller d'Obres Públiques, Urbanisme i Transports: José Ramón García Antón.